|  |  |  |  |  |
| --- | --- | --- | --- | --- |
| Molėtų rajono savivaldybės tarybai |  | 2021-07- | Nr. |       |
|  | Į |       | Nr. |       |
| **DĖL PASIŪLYMO INVESTUOTI SAVIVALDYBĖS FINANSINĮ TURTĄ Į VIEŠĄJĄ ĮSTAIGĄ AUKŠTAITIJOS PROFESINIO RENGIMO CENTRĄ, DIDINANT DALININKO ĮNAŠĄ**  |

Molėtų rajono savivaldybė yra viešosios įstaigos Aukštaitijos profesinio rengimo centro (toliau – Centras) dalininkė. Įnašo vertė – 84098,99 Eur.

Centras 2021 m. liepos 12 d. raštu Nr. SR-110 „Dėl dalinio finansavimo“ (toliau – Prašymas) kreipėsi į Molėtų rajono savivaldybės administraciją, prašydamas skirti 30000 Eur remontuojamų Alantos dvaro sodybos rūmų pirmojo etapo darbų užbaigimui, didinant dalininko įnašą. Rašte nurodoma, kad užbaigti remonto darbai leistų saugiai eksploatuoti pastatą, toliau jį naudojant visuomenės poreikiams. Visų šio etapo darbų užbaigimui reikia 74,2 tūkst. Eur.

Daugiau kaip 90 proc. visų Alantos dvaro sodybos rūmų patalpų naudojama Molėtų rajono savivaldybės reikmėms. Jose veikia Molėtų rajono savivaldybės viešosios bibliotekos Elvyros Satkūnaitės vardo biblioteka, Palaimintojo Teofilio Matulionio muziejus, Vaidoto Žuko meno galerija, dar trijose patalpose rengiamos kilnojamosios parodos.

Poreikio investuoti finansinį turtą motyvas - Alantos dvaro sodybos rūmų patalpose vykdomos veiklos yra labai svarbios Molėtų rajono reprezentacijai ir reikalauja didelių investicijų saugiam šio pastato naudojimui.

Ekonomiškai pagrįsti investavimo (atlikti sąnaudų ir naudos analizę) nėra galimybės, kadangi Alantos dvaro sodybos rūmai yra nekilnojamas kultūros paveldo objektas, apskaitomas tikrąja verte. Investuojama suma skiriama prisidėti prie patalpų remonto darbų apmokėjimo. Laukiamas rezultatas - remonto darbai prailgins pastato eksploatacijos laikotarpį, sukurs gerą patalpų estetinį vaizdą. Socialinis tikslingumas - tenkinti viešąjį interesą.

Vadovaudamasis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnio 1 dalies 2 punktu ir Lietuvos Respublikos viešųjų įstaigų įstatymo 13 straipsnio 3 ir 6 dalimis, [Sprendimo](http://litlex.molsav.lt/LL.DLL?Tekstas=1?Id=106120&Zd=sprendimo%2Binvestuoti%2Bvalstyb%EBs&BF=4#2z) [investuoti](http://litlex.molsav.lt/LL.DLL?Tekstas=1?Id=106120&Zd=sprendimo%2Binvestuoti%2Bvalstyb%EBs&BF=4#3z) [valstybės](http://litlex.molsav.lt/LL.DLL?Tekstas=1?Id=106120&Zd=sprendimo%2Binvestuoti%2Bvalstyb%EBs&BF=4#4z) ir savivaldybių turtą priėmimo tvarkos aprašo, patvirtinto Lietuvos Respublikos Vyriausybės 2007 m. liepos 4 d. nutarimu Nr. 758 „Dėl [sprendimo](http://litlex.molsav.lt/LL.DLL?Tekstas=1?Id=106120&Zd=sprendimo%2Binvestuoti%2Bvalstyb%EBs&BF=4" \l "2z) [investuoti](http://litlex.molsav.lt/LL.DLL?Tekstas=1?Id=106120&Zd=sprendimo%2Binvestuoti%2Bvalstyb%EBs&BF=4" \l "3z) [valstybės](http://litlex.molsav.lt/LL.DLL?Tekstas=1?Id=106120&Zd=sprendimo%2Binvestuoti%2Bvalstyb%EBs&BF=4" \l "4z) ir savivaldybių turtą priėmimo tvarkos aprašo patvirtinimo“, 9 punktu, atsižvelgdamas į prašyme nurodytą lėšų panaudojimo paskirtį ir įvertindamas savivaldybės biudžeto lėšas, siūlau padidinti viešosios įstaigos Alantos technologijos ir verslo mokyklos dalininko kapitalą 20000 Eur piniginiu dalininko įnašu.

Investuojant Savivaldybės finansinį turtą, tenkinami šie investavimo kriterijai:

1. Investavus bus plėtojama infrastruktūra, naudinga visuomenei (skatinama veiksminga konkurencija šalies rinkoje, gerinama viešųjų paslaugų kokybė, pasirinkimo galimybės ir prieinamumas). Molėtų rajono gyventojai ir rajono svečiai turės galimybę susipažinti su Alantos krašto kultūros paveldu ir profesionalaus meno kūriniais.
2. Sukuriama pridėtinė vertė ir užtikrinamas šią vertę kuriančios veiklos ilgalaikis ekonominis tvarumas. Alantos dvaro sodybos rūmų patalpose vykdomos veiklos lavina VšĮ Alantos technologijos ir verslo mokyklos bendruomenės etiką ir estetiką, ugdo meno pažinimą, suteikia galimybę visuomenei susipažinti su menininko Vaidoto Žuko autorine dailės kūrinių kolekcija, aplankyti Palaimintojo Teofilio Matulionio muziejų, susipažinti su Molėtų krašto muziejaus rengiamomis ekspozicijomis, populiarinti profesionalaus meno sklaidą Molėtų krašte. Investuotos lėšos sudarys galimybę saugiai eksponuoti dailės kūrinių kolekciją, saugoti muziejines vertybes.
3. Investavus bus gautas socialinis (švietimo, kultūros) rezultatas. Molėtų rajono savivaldybės viešosios bibliotekos Elvyros Satkūnaitės vardo bibliotekoje vykdomos edukacinės, bendruomenei skirtų projektų veiklos, Palaimintojo Teofilio Matulionio muziejus supažindina su Lietuvos ir Molėtų krašto istorija, autorinė V. Žuko dailės kūrinių kolekcija naudojama Mokyklos edukacinei veiklai.

Finansavimo šaltinis – Molėtų rajono savivaldybės biudžetas.

PRIDEDAMA:

1. Centro 2020 metų veiklos ataskaita.
2. Centro 2020 metų finansinių ataskaitų rinkinys.
3. Molėtų rajono savivaldybės tarybos sprendimo projektas „Dėl savivaldybės finansinio turto investavimo į viešąją įstaigą Aukštaitijos profesinio rengimo centrą, didinant dalininko įnašą“.

|  |  |
| --- | --- |
| Administracijos direktoriaus pavaduotojas,pavaduojantis direktorių | Steponas Šanteriovas |